مولانا مقصود ڈومکی:

قوم، کوئٹہ مظلومین کی حمایت میں گھروں سے باہر نکلے

ایم ڈبلیو ایم جیکب آباد کے زیراہتمام کوئٹہ کے مظلوم شیعیان علیؑ سے اظہار یکجہتی کیلئے جیکب آباد میں احتجاجی کیمپ لگایا گیا۔ احتجاجی مظاہرین نے "دہشتگردی بند کرو" اور "کوئٹہ میں شیعہ ہزارہ کی نسل کشی بند کرو" کے نعرے لگائے۔

خبر کا کوڈ: ۴۳۵۷۸۲

تاریخ: ۰۲ مرداد ۲۰۱۸ - ۱۳:۰۹

رسا نیوز ایجنسی کی رپورٹ کے مطابق، مجلس وحدت مسلمین جیکب آباد کے زیراہتمام کوئٹہ کے مظلوم شیعیان علیؑ سے اظہار یکجہتی کیلئے جیکب آباد میں احتجاجی کیمپ لگایا گیا۔

احتجاجی مظاہرین نے دہشتگردی بند کرو اور کوئٹہ میں شیعہ ہزارہ کی نسل کشی بند کرو کے نعرے لگائے۔ اس موقع پر خطاب کرتے ہوئے ایم ڈبلیو ایم سندھ کے سیکرٹری جنرل علامہ مقصود علی ڈومکی نے کہا کہ کوئٹہ کے مومنین خود کو تنہا نہ سمجھیں، ہم سب ان کے ساتھ ہیں، ہم کوئٹہ کے مظلوم مومنین اور وارثان شہداء کے ساتھ ہیں، احتجاج کے ہر مرحلے میں ان کا ساتھ دیں گے۔

انہوں نے کہا کہ آرمی چیف کو فی الفور کوئٹہ جانا چاہیئے، ہزارہ اس ملک کے محب وطن اور بہادر شہری ہیں، جن کا مسلسل قتل عام ہو رہا ہے۔

علامہ مقصود ڈومکی نے بتایا کہ چار مئی کو کوئٹہ کے مومنین سے اظہار یکجہتی کیلئے قائد وحدت علامہ راجہ ناصر عباس جعفری کی ہدایت پر سندھ بھر میں بھی بھرپور احتجاج کیا جائے گا ۔

انہوں نے پوری قوم سے اپیل کی کہ وہ مظلومین کوئٹہ کی حمایت کیلئے اپنے گھروں سے باہر نکل آئیں۔

انہوں نے کہا کہ مظلوموں کے حق کیلئے آواز بلند کرنا قابل ستائش عمل ہے ہم امید کرتے ہیں کہ کوئٹہ کے مظلوم شیعیان علیؑ جدوجہد کے اس مرحلے میں سرخرو ہوں گے، مجلس وحدت مسلمین مظلومین کے ساتھ ہے۔

علامہ مقصود ڈومکی نے کہا کہ ہم چیف جسٹس آف پاکستان سے بھی مطالبہ کرتے ہیں کہ وہ ملک بھر میں جاری شیعہ نسل کشی کا ازخود نوٹس لیں، اسّی ہزار شہداء کے ورثا انصاف کا مطالبہ کر رہے ہیں، صورتحال  یہ ہے کہ عدالتوں سے قاتل دہشتگرد باعزت بری ہو جاتے ہیں۔ /۹۸۸/ ن۹۴۰